钦定古今图书集成/理学汇编/学行典/第240卷 > 吴绮
## 钦定古今图书集成/理学汇编/学行典/第240卷 > 吴绮

按《金华府志》：“吴绮，字季可，兰谿人。笃行孝弟，有大志，
平反忿争者，无不帖服。明初，越国公镇严州，兰民有
越境就食者，逻卒获之，以为谍，欲置之死。季可请见
其部领，谓曰：‘此平民耳，无能为也，乞纵之’。全活数十
人。既而越国下兰谿游兵侵扰居民，季可趋见越国，
愿严军禁以安民业。越国授以大杖，有犯禁者，令得”
杖之。由是军旅敛戢，民皆安堵焉。